**Csongrád Város Polgármesterétől**

Száma: Fjl/531-7/2023. **„M”**

Témafelelős: Bárdos Rita

**E L Ő T E R J E S Z T É S**

**Csongrád Városi Önkormányzat Képviselő-testületének**

**2023. szeptember 28.-ai ülésére**

**Tárgy:** A Volánbusz Zrt. beszámolójának elfogadása, a 2022. évi autóbusszal végzett helyi személyszállítási közszolgáltatási tevékenységre vonatkozóan

**Tisztelt Képviselő-testület!**

A Volánbusz Zrt. Csongrád Város közigazgatási területén a 2022. július 1-től 2025. december 31.-ig terjedő időszakban a személyszállítási szolgáltatásokról szóló 2012. évi XLI. törvény szerinti nyertes pálázat alapján látja el a helyi személyszállítási feladatokat.

A helyi közforgalmú menetrend szerinti személyszállítás közszolgáltatási szerződés alapján megküldte a 2022. évre vonatkozó beszámolóját.

A tájékoztató alapján a Társaság **nem adott be tarifaemelési javaslatot az Önkormányzat felé 2022 évben.**

A menetjegyek és a bérletek árai 2022. évben sem változtak.

A Közszolgáltatási Szerződés V. fejezet 3. pontja alapján, 2022. évben az Önkormányzat 7.217 ezer forint támogatási összeget fizetett a Zrt.-nek.

A Társaság 2022. évi összes önkormányzati ellentételezési igénye 7.204.514 Ft, melyhez képest az önkormányzat (figyelembe véve a 2021. évi többlet ellentételezés összegét) 554.635 Ft-tal többet fizetett.

Az Önkormányzatnak nem keletkezett további fizetési kötelezettsége a helyi személyszállítás 2022. évi teljesítését érintően.

A fentiek alapján a 2022. évben keletkezett méltányos nyereségen felüli ellentételezést (554.635 Ft) javaslom a 2023. évi önkormányzati ellentételezés megtérítésére fordítani.

A tájékoztató 5.3 pontja, a helyközi járattal végzett helyi személyszállítási tájékoztató, melyben kimutatásra került az Önkormányzat és Magyarország Innovációért és Technológiáért Felelős Minisztere között aláírt megállapodás szerinti, az elővárosias/regionális járatokkal ellátott helyi személyszállítási tevékenység költségei. A megállapodás alapján Önkormányzatunk a 3.300.000 Ft-ot megfizette, mellyel a fenti megállapodásban rögzített kötelezettségeinek eleget tett.

Kérem az előterjesztés megvitatását, és a határozati javaslat elfogadását.

**Határozati javaslat**

A Képviselő-testület megtárgyalta a „A Volánbusz Zrt. beszámolójának elfogadása, a 2022. évi autóbusszal végzett helyi személyszállítási közszolgáltatási tevékenységre vonatkozóan” című előterjesztést és az alábbi döntést hozta:

1. A Képviselő-testület elfogadja a Volánbusz Zrt. 2022. évi beszámolóját
2. A Képviselő-testület a 2022. évben keletkezett méltányos nyereségen felüli ellentételezés összegét a 2023. évi önkormányzati ellentételezés megtérítésére fordítja.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési, Vagyongazdálkodási és Üzemeltetési iroda
3. Gazdálkodási iroda
4. Volánbusz Zrt.

Csongrád, 2023. szeptember 21.

Bedő Tamás

polgármester